钦定古今图书集成/明伦汇编/氏族典/第528卷 > 《禹州志》 > 郭宪
## 钦定古今图书集成/明伦汇编/氏族典/第528卷 > 《禹州志》 > 郭宪

按《后汉书郭宪传》：宪字子横，汝南宋人也。少师事东
海王仲子。王莽篡位，拜宪郎中，赐以衣服。宪受衣焚
之，逃于东海之滨。光武即位，征宪拜博士。建武七年，
代张堪为光禄勋。从驾南郊，宪在位，忽面向东北，含
酒三潠。执法奏为不敬，诏问其故，宪对曰：“齐国失火，
故以此厌之。”后齐果上火灾，与郊同日。以谏争不合，
乃伏地称“眩。”不复言。帝曰：“常闻关东觥觥《郭子横》，
竟不虚也。”宪遂以病辞退，卒于家。